Rikunarita-ORG/Wikinium huggingface dataset:
# Rakovica

**Rakovica** može biti:

## Bosna i Hercegovina

* Rakovica (Kozarska Dubica), naselje u opštini Kozarska Dubica, Republika Srpska, BiH
* Rakovica (Ilidža), naselje u opštini Ilidža, Federacija BiH, BiH

## Hrvatska

* Rakovica (Hrvatska), općina u Republici Hrvatskoj

## Srbija

* Gradska opština Rakovica, opština u gradu Beograd, Republika Srbija
* Rakovica (Beograd), naselje u opštini Rakovica, grad Beograd, Republika Srbija
* Rakovica (Čajetina), naselje u opštini Čajetina, Zlatiborski okrug, Republika Srbija
* Rakovica (Voždovac), naselje u gradskoj opštini Voždovac, grad Beograd, Republika Srbija

## Rumunjska

* Rakovica (Arđeš), je naselje je u Rumuniji u okrugu Arđeš u opštini Mioveni
* Rakovica (Braila), je naselje je u Rumuniji u okrugu Braila u opštini Rakovica
* Rakovica (Budešti), je naselje je u Rumuniji u okrugu Valča u opštini Budešti
* Rakovica (Vasluj), je naselje je u Rumuniji u okrugu Vasluj u opštini Garčeni
* Rakovica (Gorž), je naselje je u Rumuniji u okrugu Gorž u opštini Polovrađi
* Rakovica (Dambovica), je naselje je u Rumuniji u okrugu Dambovica u opštini Bukšani
* Rakovica (Dolž), je naselje je u Rumuniji u okrugu Dolž u opštini Braloštica
* Rakovica (Olt), je naselje je u Rumuniji u okrugu Olt u opštini Voinjasa
* Rakovica (Rakovica), je naselje je u Rumuniji u okrugu Valča u opštini Rakovica
* Rakovica (Sibinj), je naselje je u Rumuniji u okrugu Sibinj u opštini Rakovica
* Rakovica (Timiš), je naselje je u Rumuniji u okrugu Timiš u opštini Rakovica

ili

* Manastir Rakovica, manastir Srpske pravoslavne crkve

ili

* Rakovica (rijeka), rijeka u naselju Rakovica, opština Ilidža, grad Sarajevo, Federacija BiH, BiH
# Jogurt-revolucija

**Jogurt-revolucija** je naziv za masovne proteste u SAP Vojvodini koji su započeli u leto 1988. godine, a svoju kulminaciju dobili u Novom Sadu 5.10. 1988. kada se pod opsadom demonstranata našla zgrada u kojoj su se nalazili najviši funkcionari SK Vojvodine. Protest je potekao iz Bačke Palanke. Radnike iz Bačke Palanke poveo je Mihalj Kertes. Sledećeg dana, kada je postalo izvesno da savezne vlasti odnosno JNA neće intervenisati kako bi rasterale demonstrante i prekinule opsadu, vodeći funkcionari su pristali na zahteve demonstranata i podneli ostavke te ubrzo nakon bili zamenjeni pristalicama Slobodana Miloševića.

Taj je događaj postao poznat kao antibirokratska revolucija, ali se kasnije - s obzirom da se sličan događaj nekoliko meseci kasnije dogodio u Crnoj Gori - počeo koristiti izraz "jogurt-revolucija". Naziv potiče iz izveštaja sa protesta u Novom Sadu koji je upotrebio Miodrag Popov, reporter RTV Beograd i koji je odmah izazvao kontraverze i različita tumačenja. M. Popov je u redakciji optužen da se previše cinično odnosio prema istorijskom događaju, dok su ga kolege branile da je to termin kojim je pokazana sva slabost vlasti koja je oterana jogurtom koji su demonstranti dobijali i njime gađali zgradu pokrajinske vlade u Novom Sadu, tražeći smenu političara.

Taj opis revolucjie je posle korišćen upravo protiv vlasti S.Miloševića kada se kritikovao njegov način smene vojvođanske vlasti "jogurtom".

Termin "Jogurt revolucija" Miodraga Popova je ušao u političku istoriju, jer se do tada nikada nijedna revolucija nije nazivala takvim opisnim, ironičnim imenom. U godinama koje su sledile ovaj termin je bio inspiracija za davanje imena i drugim revolucijama koje su nastajale: "Balvan revolucija", "Plišana revolucija", "Nežna revolucija", "Baršunasta revolucija", "Svilena revolucija" i sl.
# Savez komunista Vojvodine

**Savez komunista Vojvodine** (mađarski: *Vajdasági Kommunista Szövetség*) bila je pokrajinska organizacija Saveza komunista Jugoslavije koja je od 1944. do 1990. djelovala u Vojvodini, tada autonomnoj pokrajini u okviru Srbije u Jugoslaviji.

Kao i druge republičke i pokrajinske organizacije, i SK Vojvodine je zahvaljujući procesima decentralizacije od sredine 1960-ih stekao autonomiju u odnosu na vodstvo Partije u Beogradu. SK Vojvodine je tako počeo voditi vlastitu politiku, nezavisnu ne samo od savezne Partije, nego i od matičnog Saveza komunista Srbije. SK Vojvodine je također koristio odredbe saveznog Ustava iz 1974. godine kojim je Vojvodina stekla de facto status republike.

SK Vojvodine se općenito smatrao jednom od liberalnijih organizacija SKJ, ali je krajem 1980-ih došao pod udar srpskog nacionalizma, odnosno Slobodana Miloševića koji se zalagao za ukidanje autonomije Kosova i Vojvodine. Iako Vojvodina, za razliku od Kosova, nije imala etničke probleme, vojvođansko partijsko rukovodstvo je u beogradskoj štampi proglašavano autonomašima i optuživano za podršku kosovskoj partijskoj organizaciji, odnosno albanskom iredentizmu. Ta se kampanja odrazila i "mitinzima istine" i protestnim marševima kosovskih Srba na ulicama vojvođanskih gradova te kulminirala u jogurt-revoluciji kojom je 5. oktobra 1988. godine svrgnuto "autonomaško" vodstvo SK Vojvodine.

SK Vojvodine su nakon toga preuzele pristaše Slobodana Miloševića. Godine 1990. se SK Vojvodine, kao i SK Kosova, utopio u novu Socijalističku partiju Srbije.

## Lideri SK Vojvodine

* Isa Jovanović (1943)
* Jovan Veselinov (1943–1946)
* Dobrivoje Vidić (1946-1951)
* Stevan Doronjski (1951-1966)
* Mirko Tepavac (1966-1969)
* Mirko Čanadanović (1969-1972)
* Dušan Alimpić (24. decembar 1972 - 28. april 1981)
* Boško Krunić (28. april 1981 - 28. april 1982)
* Marko Đuričin (28. april 1982 - 28. april 1983)
* Slavko Veselinov (28. april 1983 - 28. april 1984)
* Boško Krunić (28. april 1984 - 24. april 1985)
* Đorđe Stojšić (24. april 1985 - 1988)
* Milovan Šogorov (1988 - 6. oktobar 1988)
* Bogosav Kovačević (14. novembar 1988 - 20. januar 1989)
* Nedeljko Šipovac (20. januar 1989 - 16 Jul 1990
# Savez komunista Crne Gore

**Savez komunista Crne Gore** (SKCG) je bio komunistička partija, odnosno republička organizacija Saveza komunista Jugoslavije u Crnoj Gori.

Osnovana je u oktobru 1948. kao **Komunistička partija Crne Gore** od tadašnje pokrajinske organizacije KPJ. Godine 1952. je promijenila ime u SKCG.

Bila je poznata kao najmasovnija od svih republičkih organizacija SKJ, odnosno s najvećim udjelom u stanovništvu svoje matične republike.

Njeno rukovodstvo se godine 1988. suprotstavilo Slobodanu Miloševiću i njegovoj politici, ali je početkom 1989. svrgnuto nakon masovnih protesta poznatih kao antibirokratska revolucija. Tada su na čelo SKCG došli Miloševićevi pristaše Milo Đukanović i Momir Bulatović.

U junu 1991. je promijenila ime u Demokratska partija socijalista Crne Gore.

S obzirom da je DPCG do danas ostao na vlasti, SKCG bi se mogla nazvati najdugovječnijom evropskom strankom koja je kontinuirano na vlasti.

## Vođe

* **Sekretar Pokrajinskog komiteta KPJ za Crnu Goru i Boku**
	+ Blažo Jovanović (1943 - 1948)
* **Sekretar Centralnog komiteta KP Crne Gore**
	+ Blažo Jovanović (1948 - 1952)
* **Predsednici Izvršnog komiteta CK SK Crne Gore**
	+ Blažo Jovanović (1952-1963)
	+ Đorđije Pajković (1963 - 1968)
	+ Veselin Đuranović (1968 - 1977)
	+ Vojo Srzentić (1977 - 1982)
	+ Dobrosav Ćulafić (1982 - 1984)
	+ Vidoje Žarković (1984)
	+ Marko Orlandić (1984 - 1986)
	+ Miljan Radović (1986 - 1989)
	+ Veselin Vukotić (1989)
	+ Milica Pejanović-Đurišić (1989)
	+ Momir Bulatović (1989 - 1991)
# Dušan Čkrebić

|  |
| --- |
| Dušan Čkrebić |
| Mandat(i) |
| Predsednik Predsedništva Srbije
 |
| 5. maj 1984. - 5. maj 1986.
 |
| Prethodnik
 | Nikola Ljubičić
 |
| Naslednik
 | Ivan Stambolić
 |
| Biografija |
| Veroispovest
 | Ateista
 |
| Politička partija
 |  Savez komunista Jugoslavije
 |
| Profesija
 | Političar
 |
| Spisak predsednika Srbije |
| uredi  |

**Dušan Čkrebić** (Niš, 7. avgust 1927 - 7. april 2022, Beograd) je bio srpski političar, bivši visoki državni i partijski funkcioner Srbije u doba Socijalističke Federativne Republike Jugoslavije.

## Biografija

Po zanimanju je elektrotehnički inženjer. Obavljao je dužnosti predsednika Privredne komore Srbije, Republičke konferencije Socijalističkog saveza radnog naroda Srbije (RK SSRN), da bi 1974. godine postao predsednik Izvršnog veća SR Srbije. 1982. godine, postaje predsednik Saveza komunista Srbije. Na toj dužnosti nasledio ga je Ivan Stambolić, 1984. godine. Iste godine, Čkrebić dolazi na funkciju predsednika Predsedništva SR Srbije. I tu dužnost obavljao je dve godine, do 1986.

Nakon promene vlasti u Srbiji, u jesen 1987. godine, i dolaska Slobodana Miloševića na vlast, Čkrebić je bio član Predsedništva CK SKJ. Na 17. sednici CK SKJ oktobra 1988. na glasanju o poverenju članovima Predsedništva jedino njemu nije izglasano poverenje, a što je potom potaklo Vasila Tupurkovskog da to objasni delovanjem neprincipijelne koalicije. On je podneo ostavku, ali ju je na intervenciju Slobodana Miloševića povukao.

U vreme dok je bio predsednik predsedništva Srbije, juna 1985. godine, potpisao je akt o odobrenju nastavka gradnje hrama Svetog Save u Beogradu. Za ove zasluge Srpska pravoslavna crkva mu je dodelila orden Svetog Save 29. decembra 2007. godine.

## Reference

## Vanjske veze

* Zapisi iz Moskve („Večernje novosti“, feljton, januar 2014) Arhivirano 2014-01-22 na Wayback Machine-u
# Neprincipijelna koalicija

**Neprincipijelna koalicija** je izraz koji se koristi u političkom žargonu zemalja bivše Jugoslavije kojim se opisuju savezi između pojedinaca, grupa, stranaka, organizacija ili država koje ne vezuje nikakva ideološka bliskost nego isključivo kratkoročni oportunistički interesi.

Izraz potiče od makedonskog političara Vasila Tupurkovskog koji ga je prvi put izrekao na 17. sjednici CK SKJ u oktobru 1988. godine, neposredno nakon jogurt revolucije u Vojvodini i prvog pokušaja rušenja rukovodstva SK Crne Gore. Tupurkovski je njime izrazio nezadovoljstvo neizborom Dušana Čkrebića, člana SK Srbije i Miloševićevog pristaše, u Predsjedništvo SKJ, a za koga je posredno optužio Stipu Šuvara i sve partijske organizacije nad kojima Milošević tada još uvijek nije imao kontrolu. Sjednica je, uključujući govor Tupurkovskog, bila prenošena na televiziji, a što je omogućilo da njegove riječi - koje su tada shvaćene kao makedonska podrška Miloševićevoj politici - brzo uđu u politički vokabular.

## Povezano

* Veliki šator
# Kirkcaldy

| Kirkcaldy Cair Chaladain |
| --- |
| Kolaž atrakcija gradaKolaž atrakcija grada |
|  |
| Koordinate: ﻿ / ﻿ |
| **Država** |  Ujedinjeno Kraljevstvo
 |
| **Sastavna država** | Škotska
 |
| **Područni savjet** | Fife
 |
|  |
| **Površina**  |
|  - **Ukupna** | 18.89 km²
 |
|  |
| **Stanovništvo** (2011.)
 |
|  - **Grad** | 49,709
 |
|  - **Gustoća** | 2,631.5
 |
|  |
| **Vremenska zona** | UTC+0 (UTC)
 |
| **Poštanski broj** | KY1, KY2
 |
| **Pozivni broj** | 01592
 |
| Karta
 |
| Kirkcaldy
 |

**Kirkcaldy** čita se **Kerkoldi** (škotsko-gelski: *Cair Chaladain*, škotski: *Kirkcaldy*) je
lučki grad na istoku Škotske od 49,709 stanovnika

Grad administrativno podpada pod Područno vijeće (council area) -
Fife.

## Geografija

Kirkcaldy leži na sjevernoj obali estuarija Firth of Forth, točno nasuprot Edinburgha.

Njegovi stanovnici ga zovu *Dugi grad* (lang toun) jer se spajanjem sa susjednim gradićima Linktown i Abbotshall na zapadu, i Pathhead, Sinclairtown i Gallatown na istoku, njegova glavna ulica izdužila na dobrih 6.5 km. Ponovno se povećao 1930. kad je progutao susjedni kraljevski grad Dysart, a naakon tog i 1939. i 1950.

## Historija

Kirkcaldy je izrastao kao naselje zahvaljujući blizini Opatije Dunfermline. Tokom srednjeg vijeka izrastao je u prosperitetnu luku. Status kraljevskog grada dobio je 1450., a to mu je potvrdio svojom poveljom i kralj Charles II 1662.
Tokom 16. vijeka postao je značajni trgovački centar, naročito solju.

Nakon tog zlatnog perioda, počeo je zaostajati, ponovno se trgnuo početkom 19. vijeka, kad se razvila tekstilna industrija, a naročito kad je postao centar za proizvodnju linoleuma, po kojem je postao slavan. Na te slavne dane podsjećaju dijelovi grada u kom su bili pogoni za proizvodnju i skladišta, koja se danas pruređuju u stambene objekte ili ruše.

U Kirkcaldyu je 1723. rođen slavni ekonomist Adam Smith.

## Obrazovanje i znamenitosti

Kirkcaldy je bio slavan po svojoj gimnaziji osnovanoj 1894., nasljednici stare gradske škole iz 1582. u
kojoj je između 1812. - 1818. teologiju predavao Edward Irving, a historiju i filozofiju
Thomas Carlyle između 1816. - 1818.

Najveća znamenitost grada je njegova parohijska crkva, koja je istina temeljno rekonstrirana 1809. ali joj je ostao stari normanski zvonik. Pitoreskne kuće iznad luke iz 15. vijeka odaju jasni flamanski uticaj.

## Privreda

I danas se njegova ekonomija bazira na tekstilna industriji, proizvodnji slada za pivo, namještaja i električnih aparata.

Tokom ljeta, postaje omiljena turistička destinacija, zbog svojih brojnih plaža.

## Reference

## Vanjske veze

* *Kirkcaldy* na portalu Encyclopædia Britannica (`en`)
# Tamili

Tamilsko vjenčanje
**Tamili** su etnička grupa južne Azije čija pisana historija datira najmanje dva milenijuma. Najstarije tamilske zajednice su one u južnoj indiji i sjeveroistočnom dijelu Šri Lanke. Postoje veliki broj tamilskih emigrantskih zajednica širom svijeta, posebno u centralnoj Šri Lanki, Maleziji, Singapuru, Fidžiju, Mauricijusu i Južnoj Africi, a nešto novije zajednice postoje u Australiji, Kanadii dijelovima Evrope.

Za razliku od većine drugih etničkih grupa, Tamili veći dio svoje povijesti nisu proveli pod vlašću istog političkog entiteta; Tamilakam, tradicionalno ime za tamilske zemlje, je pod vlašću Chola Imperija bilo ujedinjeno tek u periodu od 9. do 12. vijeka. Tamilski identitet se ustanovljava prvenstveno po lingvističkim kriterijima, tako da se Tamili određuju uglavnom po tome što im je tamilski maternji jezik. Međutim, u posljednje vrijeme se, zbog učestale emigracije, Tamilima smatraju i potomci Tamila koji su čuvaju tamilsku kulturnu tradiciju, iako sami ne govore jezik.

Tamili su etničkom, lingvističkom i kulturnom smislu srodni drugim dravidskim narodima južne Azije. Procjenjuje se da ima oko 74 miliona Tamila širom svijeta.

## Vanjske veze

* Tamil Diaspora - a Trans State Nation
* A Tamil human rights news portal Arhivirano 2008-07-06 na Wayback Machine-u
* Tamils - An Ancient People
* Thamizhar Martial Arts
* History of Tamil Diaspora
* Genocide of Tamils in Sri Lanka Arhivirano 2008-08-20 na Wayback Machine-u
* Information about Tamil people and culture Arhivirano 2008-04-09 na Wayback Machine-u
* A video gallery of Tamil arts and culture Arhivirano 2008-04-24 na Wayback Machine-u
* Tamil library - learn tamil Arhivirano 2008-09-23 na Wayback Machine-u
# Međuvladin panel o klimatskim promjenama

**Međuvladin panel o klimatskim promjenama** (engleski: *Intergovernmental Panel on Climate Change*, IPCC) je stvoren godine 1988. od strane dvije organizacije Ujedinjenih Naroda - Svjetske meteorološke organazicija (WMO) i Programa za okolinu UN (UNEP), da procjenjuje rizik od klimatskih promjena uzrokovanih ljudskom aktivnošću.

IPCC je godine 2007. podijelio Nobelovu nagradu za mir s bivšim potpredsjednikom Sjedinjenih američkih država Alom Goreom .

IPCC ne vrši istraživanja, niti prati klimatske i druge fenomene. Jedna od glavnih aktivnosti IPCC je izdavanje posebnih izvještaja vezanih uz primjenu Okvirnoj konvenciji UN o promjeni klime (UNFCCC). (UNFCCC je međunarodni sporazum koji priznaju mogućnost štetne promjene klime; primjena UNFCCC je s vremenom dovela do protokola iz Kyota.) IPCC svoje procjene uglavnom temelji na naučnoj literaturi. IPCC je otvoren svim državama-članicama WMO i UNEP.
IPCC-ovi izvještaji se široko citiraju u skoro svim debatama vezanim uz promjene klime. Većina država i međunarodnih organizacija smatra UN-ov klimatski panel kao autoritet.

Svi IPCC-ovi tehnički izvještaji su ekstenzivno provjeravani od naučnika. Sažeci izvještaja (npr. *Sažetak za tvorce politike*), koji izazivaju najviše pažnje medija, uključuju recenzije država koje su sudjelovale kao i naučnu recenziju.

## Povezano

* Globalno zatopljenje

## Napomene i reference

## Vanjske veze

* The IPCC web site
	+ IPCC Organisation Arhivirano 2007-11-13 na Wayback Machine-u
	+ IPCC PrinciplesPDF (8.38 KiB)
	+ IPCC publications Arhivirano 2006-09-04 na Wayback Machine-u
		- Summaries for Policymakers (SPMs) of the IPCC Fourth Assessment Report:
			* Working Group I (The Physical Science Basis) PDF (3.7 MB),
			* Working Group II (Impacts, Adaptation and VulnerabilityPDF
			* Working Group III (Mitigation of Climate Change)PDF
* A summary of the Fourth Assessment Report SPMs Arhivirano 2023-04-10 na Wayback Machine-u by GreenFacts.
* IPCC article at the Encyclopedia of Earth - General overview of the IPCC
* The IPCC Controversy Arhivirano 2007-10-14 na Wayback Machine-u - from the Science & Environmental Policy Project
* Climate Change - What Is the IPCC Arhivirano 2013-09-23 na Wayback Machine-u by Jean-Marc Jancovici
* Climate Change Freeview Video Interview 2006 - Sherwood Rowland, Nobel Laureate (1995) for work on ozone depletion discusses climate change. Provided by the Vega Science Trust.
* «UN scientist backs '350' target for CO2 reduction», *AFP*, 25. august 2009
# Benazir Buto

Benazir Buto
**Benazir Bhutto** (urdski بینظیر بھٹو [beːnəziːr bʱʊʈːoː], sindski بينظير ڀٽو; Karachi, 21. juna 1953. – Rawalpindi, 27. decembra 2007.), pakistanska političarka. Bila je prva žena na čelu neke postkolonijalne muslimanske države. Karizmatična Buto je izabrana za premijera Pakistana 1988., ali ju je nakon 20 mjeseci uz podršku vojske smjenio predsjednik Gulam Išak Kan kontroverzno iskoristivši osmi amandman da raspusti parlament i isposluje izbore. Benazir Buto je ponovo izabrana 1993., ali ju je tri godine kasnije razriješio tadašnji predsednik Faruk Legari, uslijed raznih korupcionaških skandala. Godine 2006., na zahtjev vlade Pakistana, Interpol je izdao nalog za hapšenje nje i njenog muža. Benazir Buto je imala dvojno, pakistansko i britansko državljanstvo.

## Atentat

U oktobru 2007. godine, pakistanske vlasti povukle su optužbe protiv Benazir Buto i ona se 18. oktobra vratila u Pakistan. Već sutradan su u Karačiju na mitingu dobrodošlice povodom njenog povratka postavljene su dve bombe koje su usmrtile preko stotinu ljudi. Buto je za pakistanske medije izjavila da nije povredjena u napadu. Dana 27. decembra izveden je drugi atentat u Ravalpindiju i ovaj put atentatori su uspjeli da smrtno rane Benazir Buto tokom pucnjave. Podlegla je povredama zadobijenih od pucnjave tog istog dana u bolnici u Ravalpindiju.

## Reference
# Savez komunista Kosova

**Savez komunista Kosova** je bio naziv za pokrajinsku organizaciju Saveza komunista Jugoslavije koja je od 1944. do 1990. djelovala na Kosovu, tada autonomnoj oblasti, odnosno pokrajini u sastavu Srbije u Jugoslaviji.

Ispočetka tek obična filijala centralizirane partije s kojom se upravljalo iz Beograda, Savez komunista Kosova je stekao određenu autonomiju nakon brijunskog plenuma 1966. godine kada je pao Aleksandar Ranković, tvrdolinijaški šef UDBA-e. Tada su Savezom komunista Kosova počeli dominirati lokalni kadrovi albanske nacionalnosti koji su se zalagali za što veću autonomiju Kosova u Jugoslaviji. Ti su zahtjevi ispunjeni Ustavom iz 1974. godine kojim je Kosovo de facto steklo status gotovo istovjetan republici, iako formalno u sastavu Srbije. Savez komunista Kosova je tada u SKJ uživao sličan onome kakav je uživala pokrajina u Federaciji.

Krajem 1980-ih je Savez komunista Srbije pod Slobodanom Miloševićem pokrenuo kampanju s ciljem da se ukine autonomija Kosova, a čemu se rukovodstvo SKK oštro suprotstavljalo. To je dovelo do sukoba koji je završen kada su početkom 1989. godine pod prijetnjom vojske i policije čelnici SKK prisiljeni na ostavku, a SKK preuzeli pro-miloševićevski kadrovi. Godine 1990. se Savez komunista Kosova, zajedno s matičnim Savezom komunista Srbije formalno utopio u Socijalističku partiju Srbije.

## Vođe

**Predsjednici Centralnog komiteta Saveza komunista (sekretari prije 1966) Miladin Popović (septembar 1944 - mart 1945)
* Đorđije Pajković (mart 1945 - februar 1956)
* Dušan Mugoša (ferbruar 1956 - 1965)
* Velli Deva (1965 - 28. jun 1971; 6. maj 1981 - jun 1982)
* Mahmut Bakalli (28. jun 1971 - 6. maj 1981)
* Sinan Hasani (jun 1982 - maj 1983)
* Ilaz Kurteshi (maj 1983 - mart 1984)
* Svetislav Dolašević (mart 1984 - maj 1985)
* Kolë Shiroka (maj 1985 - maj 1986)
* Azem Vllasi (maj 1986 - 1988)
* Kaqusha Jashari (1988 - 17. novembar 1988)
* Remzi Kolgeci (v.d.; 17. novembar 1988 - 27. januar 1989)
* Rahman Morina (27. januar 1989 - 12. oktobar 1990)
# Azem Vlasi

**Azem Vlasi** (albanski: *Azem Vllasi*; Kosovska Kamenica, 23. decembar 1948) je kosovski advokat i političar, nekadašnji visoki državni i partijski funkcioner u Socijalističkoj Federativnoj Republici Jugoslaviji, a danas savetnik predsednika Republike Kosovo.

## Biografija

Osnovno i srednje obrazovanje završio u Kosovskoj Kamenici a prava na Univerzitetu u Prištini. U periodu 1974-1978 bio je predsednik Saveza socijalističke omladine Jugoslavije, zatim predsednik Socijalističkog saveza radnog naroda Kosova (1981-1982), potom član Predsedništva Pokrajinskog komiteta Saveza komunista Kosova i Centralnog komiteta Saveza komunista Jugoslavije (1982-1988). U međuvremenu je maja 1986. biran za predsednika Saveza komunista Kosova.

„U svojoj mladosti vjerovao sam da Jugoslavija može opstati kao federativna multietnička država ravnopravnih naroda. Bio sam iskreno privržen projektu Jugoslavije po Ustavu od 1974. Nekako smo se ponosili što se Jugoslavija razlikuje od svih drugih zemalja rigidnih komunističkih režima, bez ikakve slobode i sa siromašnim građanima. Mi građani Jugoslavije u svakom pogledu živeli smo bolje. Mislio sam da u okviru takvog projekta može biti dobro i za moj albanski narod.”
Azem Vlasi o SFRJ

Na toj dužnosti bio je do jeseni 1988. godine, kada dolazi u sukob sa novim rukovodstvom SR Srbije, na čelu sa Slobodanom Miloševićem. Milošević je tada sprovodio svoju antibirokratsku revoluciju, čiji je cilj bio unitarizacija Srbije. Pokrajinsko rukovodstvo AP Kosova, na čelu sa Azemom Vlasijem, se suprotstavilo ustavnim i političkim promenama koje je Milošević najavljivao, a koje bi Kosovu oduzele visok stepen autonomije zagarantovane Ustavom 1974. godine. Tada su organizovani masovni protesti Albanaca na Kosovu, koji su pružili podršku Vlasiju. Protesti su kulminirali februara 1989. godine, kada su se rudari u rudniku Stari Trg zabarikadirali u svoja rudarska okna, zahtevajući obustavu najavljenih ustavnih promena. Ubrzo je rukovodstvo Slovenije pružilo podršku rudarima. U Srbiji je, međutim, Milošević organizovao veliki miting u Beogradu 28. februara, na kojem je nekoliko stotina hiljada ljudi skandiralo: "*Uhapsite Vlasija*", na šta je Milošević odgovorio: „*Ne čujem vas dobro, ali biće hapšenja*". Vlasi je ubrzo uhapšen, početkom marta, kada je srpska policija ugušila otpor Albanaca u pokrajini. Vlasi je osuđen zbog "*kontrarevolucionarne*" aktivnosti. Iz zatvora je izašao aprila 1990. godine.

Vlasi je kasnije radio kao advokat i politički savetnik mnogih kosovskih političara. Tako je 2005. postao savetnik tadašnjeg kosovskog premijera Bajrama Kosumija, a kasnije i Agima Čekua.

Vlasi je oženjen novinarkom Nadirom Avdić - Vlasi; otac je dvoje dece koja su se školovala u SAD i tamo ostala da žive.

## Izvori